Aalborg Stiftstidende, 1843-10-14
- J en bekjendt Sag imod Dandselærer Jørgen Gal Lund og en Marqueur Hans Peter Larsen, der vare tiltalte for uteerligt Forhold har Høiesteret i Tirsdags dømt Jørgen Gad Lund og Hans Peter Larsen til Fængsel paa Vand og Brød, den Første i 6 Gange 5 Dage og den Sidste i 3 Gange 5 Dage. Ved Hof= og Stadsrettens Dom af 15de August 1843, der iøvrigt stadfæster Bytingsdommen, var Hans Peter Larsen idømt 8 Maaneders Forbedringshuusarbeide, hvorimod ved Slagelse Kjøbstads Extrarets Dom af 15de Juni 1843 Hans Peter Larsen var frifunden for Actors videre Tiltale og Jørgen Gade Lund dømt til at hensættes til Arbeide i Kbhvns. Forbedringshuus i 1 Aar. Ny Porteseuille" for igaar beretter, at Overskou og Rung i denne Tid arbeidet paa en ny 5 Acts Opera: "Stormen paa Kjøbenhavn, og at denne rimeligviis vil komme til Opførelse endnu i indeværende Saison. Den første Halvdeel af denne Beretning er fuldkommen sand; thi ikke alene er Texten aldeles færdig fra Hr. Overskous, Haand, men Rung har allerede fuldført Compositionen af de 3 første Acter, ja, efter hvad der er meddeelt os, er Copaturen allerede paabegyndt. Det gjør os imidlertid ondt at kunne berette, at denne Opera ikkedestomindre hverken i denne Saison, eller i de næste vil komme til Opførelse paa vor Scene, eftersom - Theaterdirectionen har forkastet Texten paa Grund af dens – skandinaviske Jndhold 1 Den kan jo neppe være nogen Tvivl om, at Hr. Rung ikke har begyndt paa et saa betydeligt Arbeide som Compositionen af en femacts Opera, hvis han ikke iforveien fra Vedkommende havde skaffet sig Vished for, at der ikke var Noget i Veien for Textens Antagelse; man er derfor berettiget til at slutte, at man dengang ikke fandt noget Anstødeligt ved Texten; men det skandinaviske Røre, der i den senere Tid har bemægtiget sig Gemytterne, har fyldt den høie Theaterdirection med Rædsel for et Stykke, hvis Helt er den svenske Kong Carl Gustav, og denne Rædsel har saaledes foranlediget Forkastelsesdommen. Muligt er det ogsaa, at Texten er bleven antagen af Conferentsraad Collin dengang han i de to andre Directeurers Fraværelse var eneherskende Directeur for Theatret, men at Hofmarschallen og Statssecretairen for Naadessager efter deres Hjemkomst ere blevne saa allarmede over denne Malconduite af deres Collega, at de have ilet med at gjøre den god igjen ved ubarmhiertigen at tilintetgjøre Frugterne af en heel Sommers uafbrudte Flid. Det er næsten utroligt, at en saadan Grad af Jndskrænkethed i Anskuelser kan findes hos de Mænd, der netop ere satte til at værne og frede om Kunsten, Man maa virkelig tilstaae, at den kgl. Theaterdirection forstaaer, paa en værdig Maade at opmuntre indenlandske Talenter, Vi ville give Hr. Overskou det Raad, at oversætte sit Stykke paa Svensk og formaae Hr. Rung til at fuldende Compositionen; det Stockholmske Theater vil vist ikke vægre sig ved at lade en Opera opføre, hvori en svensk Konge er Helten. (Kbhp. Som et Pendant til Tivolifeiden ville vi blot for Morskabs Skyld tilføie, at Hr. Berlings Tidende ikke har generet sig ved at fylde et langt Stykke af en Spalte med at fortælle, at Arbeiderne og Assistenterne i Tivoli havde indbudt "Entreprenøren Hr. Lieutenant) Carstensen til et Punschegilde, hvor Hr. Carstensen drak en Skaal paa Ærlighedens Velgaaende og holdt en opløftende Tale, i hvilken Ordene fløde som Vand fra Hr. Lieutenantens Læber. Greve og Premier-Lieutenant i Livgarden tilfods, Fred. Sjegfr. v. Ranzau har under 10de de erholdt sit at Skifte- og Administrations-Commissarier behandlede Bo extraderet til fri Raadighed.